recursal/SuperWikiNEXT-32B huggingface dataset:
**Илија Ивиќ** (роден во Зрењанин, 17 февруари 1971) бил поранешен српски и југословенски фудбалер. Настапувал на позицијата како напаѓач. Неговиот брат Владимир исто така бил фудбалер.

Професионална кариера
---------------------

Фудбалската кариера ја започнал во клубот од Зрењанин Пролетер, каде од 1988 до 1991 година одиграл 92 натпревари во првата лига на Југославија и постигнал 26 гола. Во 1991 година од Пролетер преминал во составот на Црвена ѕвезда каде ги поминал следните три сезони. Со белградските „црвено-бели" ја освоил титулата шампион, но и Купот на Југославија. Тој бил член на тимот и во 1991 година, кога клубот од „Маракана" го освоил Интерконтиненталниот куп и станал светски шампион во градот Токио.

По Ѕвезда кариерата ја продолжил во грчкиот тим на Олимпијакос каде ги минал следните пет сезони и имал доста забележителни партии. Со клубот од Пиреја трипати бил шампион на Грција и еднаш го освоил Купот. Подоцна настапувал за тимот на Торино во Италија. Во италијанскиот тим не постигнал гол на 19те одиграни натпревари, по што се вратил во Грција и овојпат настапувал за составот на Арис од Солун. Кариерата ја завршил во тимот на АЕК од Атина, со кој во 2002 година го освоил Купот на Грција.

Илија Ивиќ настапил за репрезентацијата на СР Југославија на само еден натпревар и тоа на 2 септември 1998 година против сотавот на Швајцарија. Овој натпревар се одиграл во Ниш и завршил со резултат од 1:1.

По фудбалот
-----------

По играчката кариера Ивиќ успешно работел како технички директор во екипите на АЕК и Олимпијакос. За време на неговиот претстој во екипата на АЕК од Атина двапати бил второпласиран во првенството на Грција. Со тој клуб остварил пласман во лигашкиот дел од Лигата на шампионите. По неговиот трансфер во составот на Олимпијакос, истоимената екипа освоила двојна круна и за прв пат во историјата на грчкиот фудбал го минала лигашкиот дел од најважното европско клупско натпреварување - Лигата на шампионите.

Од септември 2008 до јули 2009 година бил спортски директор на фудбалскиот клуб Црвена ѕвезда.

Трофеи
------

### Црвена ѕвезда

* Освоен е Интерконтинентален куп (1): 1991 година
* Освоено е Југословенското првенство (1): 1991/92
* Освоен е Купот на Југославија (1): 1992/93

### Олимпијакос

* Освоено е Грчкото првенство (3): 1996/97, 1997/98, 1998/99
* Освоен е Куп на Грција (1): 1998/99

### АЕК Атина

* Освоен е Купот на Грција (1): 2001/02

Наводи
------

1. ↑  „Фудбал екс-ЈУ 1945-1992". zerodic.com. Архивирано од изворникот на 2009-03-05. Посетено на 24. 2. 2019. Проверете ги датумските вредности во: `|access-date=` (help)CS1-одржување: бот: непознат статус на изворната URL (link)
2. ↑  „ЧЕТВРТ ВЕКА ЗВЕЗДИНОГ СВЕТСКОГ ШМЕКА: У Токију 1991. црвено-бели постали владари планете (ВИДЕО)". zurnal.rs. 8. 12. 2016. Посетено на 24. 2. 2019. Проверете ги датумските вредности во: `|access-date=, |date=` (help)
3. 1 2  „Илија Ивић на сајту репрезентације Србије". reprezentacija.rs. Посетено на 24. 2. 2019. Проверете ги датумските вредности во: `|access-date=` (help)
Инглишов Брег во рамките на АнтарктикИнглишов Брег
Местоположба на брегот

**Инглишов Брег** (англиски: *English Coast*) — дел од бреговата линија на Антарктикот помеѓу северниот крај на Ридберговиот Полуостров и нунатиците Батрес, на западната страна на Палмеровата Земја. На запад се наоѓа Брајановиот Брег, а северозпадно се протега Рајмиловиот Брег источно од Александровиот Остров преку протокот Џорџ VI.

Овој брег е откриен и потоа копнено истражен во 1940 г. од Фин Роне и Карл Еклунд, а од воздух е истражуван од членови на Источната база на Антарктичката служба на САД во 1939–41 г. Првично бил наречен „Брег на Роберт Инглиш" во чест на Роберт Игнлиш, извршен секретар на службата (1939–41) и каптеан на бродот „Беар" на експедицијата на Ричард Берд (1933–35). Подоцна името е скратено.

Наводи
------

1. ↑  „English Coast". Информативен систем за географски називи, Геолошки топографски институт на САД. Посетено на 2 март 2012. (англиски)

 *Оваа статија содржи материјал во јавна сопственост од Геолошкиот топографски институт на САД (USGS)* — документ: „Инглишов Брег" (содржини од Информативниот систем за географски имиња). (англиски)

Координати: 73°30′S 73°0′W﻿ / ﻿73.500° ЈГШ; 73.000° ЗГД﻿ / -73.500; -73.000
Ерленмаер
**Ерленмаерот** е широко употребуван лабораториски прибор кој има рамно дно, конусно тело и цилиндричен врат. Наречен е според германскиот хемичар Емил Ерленмаер, кој го создал во 1861 година. Заради специфичниот облик, хемичарите во лабораториите популарно го нарекуваат "тиквица".

Тесното грло е наменето пред сè да се намали испарувањето и да се зголеми кондензацијата со што се намалуваат загубите на материја од хемиските реакции. Најчесто се изработува од огнеотпорно боросиликатно стакло, а таму каде не се врши загревање или не е потребна висока температура се употребуваат примероци од пластика. Волуменот им варира спрема потребите, од 25 ml па до 5 литри.

|  |  |
| --- | --- |
| Stub icon | *Оваа статија од областа на хемијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4648993-9

 |

 |
**Железничка станица „Зелениково"** — железничка станица на железничкиот коридор 10 во селото Зелениково, во северниот дел на Македонија. Железничката станица се наоѓа на железничката линија Скопје — Гевгелија и на неа поминуваат регионалните домашни возови од Скопје кон Гевгелија, како и меѓународните возови Белград — Солун и Скопје — Солун. Железничката станица Зелениково е оддалечена 24,5 км од главната железничка станица во Скопје.

Надворешни врски
----------------

* ЖС „Зелениково" на Ризницата ?

|  |  |  |  |
| --- | --- | --- | --- |
| 

| * п
* р
* у
Македонски железници Железнички станици на линијата Скопје — Велес |
| --- |
|  |
| 
* Скопје
* Лисиче
* Драчево
* Јане Сандански
* Орешани
* Зелениково Ново
* Зелениково
* Смесница
* Кадина Река
* Пчиња
* Рајко Жинзифов
* Велес

 |

 |

|  |  |
| --- | --- |
| Stub icon | *Оваа статија за железничка станица во Македонија е никулец. Можете да помогнете со тоа што ќе ја проширите.** п
* р
* у
 |

Координати: 41°52′19″N 21°36′18″E﻿ / ﻿41.87194° СГШ; 21.60500° ИГД﻿ / 41.87194; 21.60500
**И други приказни** (бугарски: *И други истории*) — збирка раскази на бугарскиот писател Георги Господинов од 2001 година, во издание на „ЖАНЕТ-45" од Пловдив. На македонски јазик, збирката е објавена во 2006 година во издание на „Темплум", како 44 книга во рамките на едицијата „Магма". Преводот од бугарски јазик е дело на Никола Маџиров.

Технички одлики
---------------

Збирката е печатена во мал формат (18 сантиметри), во мек повез и има 123 страници. Книгата е каталогизирана во Народната и универзитетска библиотека Св. „Климент Охридски" - Скопје и ја носи меѓународната ознака ISBN 9989-902-82-8. Графичкото уредување и дизајн е дело на фирмата „Точка". На предната корица е наоѓа слика на Ман Реј, додека на задната корица е даден кус осврт врз книгата и попис на објавените книги во едицијата „Магма".

Содржина
--------

Збирката „И други приказни" содржи 21 расказ, а покрај нив, на крајот од книгата е дадена куса биографија на авторот. Во збирката се застапени следниве раскази:

* Осмата ноќ
* Човекот со многуте имиња
* Први чекори
* Една втора приказна
* Приказна од железничката станица
* Кристин кој мавта од возот
* Мува во писоарот
* За вкусот на имињата
* За крадењето приказни
* Задоцнетиот подарок
* Л.
* Божикната душа на едно прасе
* Кошмарот на една дама
* Третиот
* Божури и незаборавки
* Слепата Вајша
* Жива душа
* Ковањето на бугарската обетка
* Белите гаќи на приказната
* Последна приказна за 90-те
* Гаустин

Наводи
------

1. 1 2  Георги Господинов, *И други приказни*, Темплум, Скопје, 2006.
**Латифундии** се големи обработливи земјишта со кои располагала римската аристократија.

За време на ширењето на Римското Царство офицерите и војниците се враќале со огромно богатство од новоосвоените територии. Тие со себе исто така носеле и голем број на луѓе во заробеништво коишто потоа ги претворале во робови кои ги обработувале обработливите површини. Бидејќи аристократијата не им плаќала ништо на робовите тие започнале да произведуваат и нудат поевтини производи од оние на селаните,па така селаните и занаетчиите осиромашувале и пропаѓале. Ова било неподносливо за селаните, па затоа тие се побуниле и барале да се воведе аграрна реформа со којашто нивните производи ќе може полесно да се откупат од трговците, а при тоа да бидат и поконкурентни.

Надворешни врски
----------------

* On Roman wealth: gentleman farmers Архивирано на 26 декември 2010 г.
* Karl Kautsky (1908) "The Technological Inferiority of the Slave Economy" from *I. The Slave Economy, Book Two: Society In The Roman Empire, Foundations of Christianity.* Published in English: Russell and Russell, 1953.
* Dr Frithjof Kuhnen, (University of Göttingen), "Latifundia (Hacienda)"
* Jonathan Conning (Hunter College), "Latifundia economics" Hunter College Department of Economics Working Papers with number 02/1.
**Железничка станица „Драчево"** — железничка станица на железничкиот коридор 10 во населбата Драчево, во југоисточниот дел на градот Скопје, во Македонија.

Таа е трета по ред железничка станица на пругата Скопје - Велес и меѓународниот железнички коридор 10 Скопје - Гевгелија - Солун. Оваа станица претставува распатница бидејќи на нејзе се надоврзува кракот од скопскиот железнички јазол (обиколница) кој директно ги поврзува пругите Скопје - Гевгелија - Солун и Скопје - Куманово - Белград. Нејзината оддалеченост од главната станица во Скопје изнесува 12,2 километри. На оваа станица најчести патници се жителите на Драчево и работниците во околните фабрики и производствени погони. Станичната зграда е со типична архитектура за железнички објекти од крајот на XIX и почетокот на XX и поседува затворена чекална. На железничката станица Драчево, сообраќаат и застануваат патничките возови кои одат за Велес, Гевгелија, Битола и Кочани.

Галерија
--------

* Железничката станица „Драчево" облеана со сонце (сликана од воз)Железничката станица „Драчево" облеана со сонце (сликана од воз)

Надворешни врски
----------------

* ЖС „Драчево" на Ризницата ?

|  |  |  |  |
| --- | --- | --- | --- |
| 

| * п
* р
* у
Македонски железници Железнички станици на линијата Скопје — Велес |
| --- |
|  |
| 
* Скопје
* Лисиче
* Драчево
* Јане Сандански
* Орешани
* Зелениково Ново
* Зелениково
* Смесница
* Кадина Река
* Пчиња
* Рајко Жинзифов
* Велес

 |

 |

|  |  |
| --- | --- |
| Stub icon | *Оваа статија за железничка станица во Македонија е никулец. Можете да помогнете со тоа што ќе ја проширите.** п
* р
* у
 |

Координати: 41°56′23.10″N 21°32′06″E﻿ / ﻿41.9397500° СГШ; 21.53500° ИГД﻿ / 41.9397500; 21.53500
**И тогаш дојде Поли** (англиски: *Along Came Polly*) е американски филм од 2004 година, во режија на Џон Хамбург. Главните улоги ги толкуваат: Бен Стилер и Џенифер Анистон.

Содржина
--------

Жената на Рубен Фефер (го игра Стилер) го напушта за време на медениот месец, заради мускулестиот инструктор по нуркање. Така, неговите соништа за среќен живот, исполнет со љубов, наеднаш се срушени. Меѓутоа, случајната средба со поранешната пријателка Поли (ја игра Анистон) го фрла Фефер во неверојатна авантура со екстремни спортови.

Наводи
------

1. ↑  „И тогаш дојде Поли", *Антена*, број 876, 10.4.2015, стр. 18.
2. ↑  „И тогаш дојде Поли", *Антена*, број 877, 17.4.2015, стр. 14.
3. ↑  „И тогаш дојде Поли", *Антена*, број 886, 19.6.2015, стр. 24.
Кристијан Вилхем Валтер Вулф
**Кристијан Вилхелм Валтер Вулф** (гер. *Christian Wilhelm Walter Wulff*; 19 јуни 1959) — германски политичар на конзервативна Христијанско-демократска унија. Избран е за претседател на Германија 30 јуни 2010 и положил заклетва 2 јули, Адвокат по професија, бил премиер на државата Доња Саксонија од 2003 до 2010, 2012 година поднел оставка на место на претседател кога Државното обвинителство на Хановера побарало одземање на имунитетот, како би против него мажат да биде покрената кривична постапка порадија корупција.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Кристијан Дисингер** (германски: *Christian Dissinger*, 15 ноември 1991) е германски ракометар кој моментално игра за РК Вардар и германската репрезентација.

Клупска кариера
---------------

Дисингер ја започнал својата кариера во германскиот клуб ТСГ Фризенхајм и играл таму до јуни 2011 година. По ТСГ Фризенхајм бил префрлен во швајцарски клуб Кадетен Шафхаузен. Во март 2013 година го одржал своето деби за германската ракометна репрезентација. Во летото 2013 година тој се преселил во шпанскиот клуб Атлетико Мадрид БМ. По долго опоравување од лигаметна повреда (мај 2013) тој се вратил во својот нов клуб ТУС Нетелштед-Либеке во април 2014 година. Во летото 2015 година потпишал договор за Кил. Тој го продолжил договорот во јануари 2016 година до јуни 2020 година. Во октомври 2018 година договорот на Дисингер бил прекинат по заемна согласност и подоцна потпишал договор со РК Вардар.

Достигнувања
------------

* **Летни олимписки игри** :
	+ 03 ﻿ Бронзен : 2016 година
* **Европско првенство** :
	+ 01 ﻿ Златен : 2016 година

Наводи
------

1. ↑  „Porträt auf dhb.de". *dhb.de*. Архивирано од изворникот на 2018-10-09. Посетено на 2019-05-04.
2. ↑  „Christian Dissinger wechselt zu Vardar Skopje" (германски). kn-online.de. 11 October 2018.

Надворешни врски
----------------

* Профил на МОК
**Фотографско (еидетско) помнење** е способност на поединци да се (при)сетат на одредени настани со неверојатна прецизност. Зборот еидетско значи "нешто што се однесува на извонредно детално и јасно помнење на визуелни призори и слики" и доаѓа од зборот eidos (на грчки : εἶδος) што директно се преведува како "видено".

Луѓе со еидетско помнење
------------------------

Со сигурност не може да се тврди дека вакви луѓе постојат. Но има кои го вежбаат нееидетското помнење со различни методи. Тоа се :

* Стефан Вилтшир
* Ким Пик
* Моцарт
* Никола Тесла

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Киричична букваПредлошка:SHORTDESC:Киричична буква

**И** (кирилица: и; глаголица: ) — единаесетта буква во македонската азбука и е дел од скоро сите кирилични азбуки. Буквата ја претставува звучната вредност /i/ или /ɪ/ во украински јазик. Буквата И потекнува од грчката буква ета и поради тој факт сè до 13 век буквата беше пишувана како H. Во старословенскиот јазик, разликата помеѓу буквата И и буквата иже била многу мала а како пример на тоа е разликата помеѓу изговорот на буквата и во сите словенски јазици од една страна и украинскиот изговор на буквата и од друга страна. Во транскрипција буквата се пишува како *i*.

 *Оваа статија поврзана со писмо е никулец. Можете да помогнете со тоа што ќе ја проширите*.

| Македонска азбука |
| --- |
| А | а | Б | б | В | в | Г | г | Д | д | Ѓ | ѓ | Е | е | Ж | ж | З | з | Ѕ | ѕ | И | и | Ј | ј | К | к | Л | л | Љ | љ |
| М | м | Н | н | Њ | њ | О | о | П | п | Р | р | С | с | Т | т | Ќ | ќ | У | у | Ф | ф | Х | х | Ц | ц | Ч | ч | Џ | џ |
| Ш | ш |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
**Екатерина Спасова Гечева-Захариева** (родена на 8 август 1975 година) — политичарка од Бугарија, која од 4 мај 2017 година ја извршува функцијата министер за надворешни работи на Бугарија. Таа била привремен заменик-премиер и министер за регионален развој од 2013 година.

Животопис
---------

Захариева е родена во Пазарџик во 1975 година. Дипломирала и магистрирала на Пловдивскиот универзитет по право.

Откако станала адвокат до 2003 година, таа станала и правен советник во Министерството за животна средина и вода. Влегувајќи во политиката во 2009 година, таа станала министер за регионален развој во владата на Росен Плевнелиев. Кога Плевнелиев станал Претседател на Република Бугарија, тој ја избрал за позиција како еден од замениците на премиерите од март до мај во 2013 година. Таа била заменик-премиер во владата на Марин Рајков.

Во 2013 година била министер за регионален развој. Од 18 декември 2015 година била министер за правда до 27 јануари 2017 година. Таа станала министер за надворешни работи на Бугарија на 4 мај 2017 година.

Наводи
------

1. ↑  Visit of Ekaterina Zaharieva, Bulgarian Deputy Prime Minister and Minister for Regional Development and Public Works, to the EC, March 2013, retrieved January 2014
2. ↑  „Minister of Foreign Affairs". The Republic of Bulgaria. Архивирано од изворникот на 2014-07-08.

| Политички функции
 |
| --- |
| Претходник**Христо Иванов** | **Министер за правда**2015–2017 | Наследник**Марија Павлова** |
| Претходник**Ради Најденов** | **Министер за надворешни работи**2017–денес | **На должноста** |
**Кенозоикот** (од грчките зборови *kainos* = ново, *зоолошка* = живот) е геолошка ера која започна пред околу 65 милиони години и трае до денес. Мезозојската - кенозојската граница била обележана со масовни кредно-терцијарни изумирања, што го означи крајот на постоењето на диносаурусите кои „владееле" со Земјата за време на Мезозоикот.

Поделба
-------

Кенозоикот е поделен на три периоди: палеоген, неоген и квартар.

Долго време Кенозоикот бил поделен на два периода наречена терцијар (од палеоценот до плиоценот) и кваторијалот (плеистоценот и холоценот). После тоа, поделбата била направена на палеоген, неоген и квартар, а неодамна се појавува контроверзии меѓу научниците дека кваторијалот е класифициран како неоген и дека старата поделба не се користи. Палеогенот ги вклучува палеоценот, еоценот и олигоценот. Неогенот ги вклучува миоценот, плиоценот, плеистоценот и холоценот.

Живот во кенозојската ера
-------------------------

Шумите делумно ги заменуваат ливадите, климата се менува и се формираат континенти. По изумирањето на диносаурусите, се развиваат разни видови цицачи, кои живеат на сите области, вклучително и морето. Птиците, исто така, еволуираа доста во кензоикот. Кенозоикот може да се нарече и ера на саваните, како и меѓузависни скриеносеменци и инсекти. Конечно во кенозоикот се појавува човекот. Кенозоикот се нарекува и **доба на цицачите**.

Распоред на копното и морето
----------------------------

Геолошки гледано, Кенозоикот било времето кога континентите се поместуваат од нивните тогашни позиции и го формираа денешниот распоред. Австралија-Нова Гвинеја се разделува од Гондвана која се движела кон север и на крајот станала Југоисточна Азија; Антарктикот се префрлил на сегашната позиција околу Јужниот Пол; Атлантскиот Океан се проширил, а кон крајот на ерата, Јужна Америка се споила со Северна Америка.

Поврзано
--------

* Геолошка скала
* Прекамбриум
* Палеозоик
* Мезозоик

| Претходно: протерозоик | 542 мг - фанерозоик - денес |
| --- | --- |
| 542 мг - палеозоик - 251 мг | 251 мг - мезозоик - 65 мг | 65 мг - кенозоик - денес |
| камбриум | ордовик | силур | девон | карбон | перм | тријас | јура | креда | палеоген | неоген | *квартар* |

Надворешни врски
----------------
**Кристијан Збараљи** (италијански: *Kristian Sbaragli*; р. 8 мај 1990

) — италијански професионален друмски велосипедист, кој вози за професионалната континентална екипа Алпесин-Декојнинк.

Возел на Вуелта а Еспања 2014 и бил именуван во почетниот состав за Џиро д’Италија 2016.

Достигнувања
------------

2011
5. Гран Премио дела Либерационе
2012
1. Трофео Едил Ц
3. Трка околу Фландрија под 23 години
3. Национално друмско првенство под 23 години
4. Гран Премио дела Либерационе
10. ГП Каподарко
2013
5. Меморијал Марко Пантани
5. Ле Самин
7. Ронде ван Зеланд
10. Краен пласман Трка околу Кореја
1. Етапа 1
1. Етапа 5 (ТТТ)
2014
2. ГП ди Прато
4. Тур ди Финистер
5. Ле Самин
7. Париз-Тур
10. Гран при де Денен
10. Гран при Пино Черами
10. Трофео Сес Салинес
2015
1. Етапа 10 Вуелта а Еспања
4. Меморијал Марко Пантани
5. ГП Кантон Аргау
5. Класик РајдЛондон-Сари
6. Тре Вали Варезине
7. Париз-Камамбер
8. Курне-Брисел-Курне
8. Гран Пиемонт
9. Краен пласман Трка околу Луксембург
10. Краен пласман Трка на Фјордови
10. Трофео Плаја де Палма
2016
4. ГП Кантон Аргау
4. Трка околу Келн
8. Гран Премио Бруно Бегели
9. Копа Сабатини
9. Париз-Бурж
10. Тре Вали Варезине
2018
2. Гран Премио ди Лугано
4. Трофео Матеоти
8. Краен пласман Чешка велосипедска трка
10. ГП де Фурмје
10. ГП Бруно Бегели
2019
4. Копа Сабатини
5. Краен пласман Тур ди Лимузен
6. ГП Монтреал
7. Тре Вали Варезине
9. Гран Премио ди Лугано
9. Меморијал Марко Пантани

### Распоред на резултатите на големите трки

| Голема трка | 2014 | 2015 | 2016 | 2017 | 2018 | 2019 |
| --- | --- | --- | --- | --- | --- | --- |
|  **Џиро** | — | — | 93 | 101 | 111 | 77 |
|  **Тур** | не настапил во кариерата |
|  **Вуелта** | 104 | 105 | 82 | — | — | — |

СО = се откажал; — = не учествувал

Наводи
------

1. ↑  „De nieuwe speelkameraadjes van MVDP: "Er zal meer naar ons gekeken worden"" [The new playmates for MVDP: "We will be looked at more"]. *Sporza* (холандски). Vlaamse Radio- en Televisieomroeporganisatie. 2 January 2020. Посетено на 3 January 2020.
2. ↑  „Kristian Sbaragli". *ProCyclingStats*. Посетено на 27 август 2014.
3. ↑  „99th Giro d'Italia Startlist". *Pro Cycling Stats*. Посетено на 6 мај 2016.

Надворешни врски
----------------

|  |  |
| --- | --- |
| Ризница | „Кристијан Збараљи" на Ризницата ? |

* „Достигнувања на Кристијан Збараљи". Cycling Archives.
* „Достигнувања на Кристијан Збараљи". Cycling Quotient.
* „Достигнувања на Кристијан Збараљи". ProCycling.




|  |  |
| --- | --- |
| Stub icon | *Оваа биографска статија поврзана со италијанскиот велосипедизам е никулец. Можете да помогнете со тоа што ќе ја проширите.** п
* р
* у
 |
**Ки-аи** или силен воздив при удар. При изведување на ката, во одредени моменти ударите ги следи силен воздив кој се вика Ki-ai. Таков звук секогаш се испушта при големи физички напори и во спортот и во секојдневниот живот. Ki-ai не смее да се слуша како целосен одреден глас. Тој е најблизок на звукот кој настанува кај нагли издишувања токму кога последната количина на воздух излегува од белите дробови. Кога се задаваат удари или блокирања, Ki-ai го зголемува ефектот на снагата, поради настанатата цврста врска меѓу градниот кош и абдоменот. Во изведувањето на ударите се вклучува максималниот број на мускули. Максималната контракција на мускулите на долниот абдомен резултира со моќно и брзо движење на воздухот низ респираторниот систем предизвикувајќи познат звук, Ki-ai. Во тоа
издишување е содржана комплетната ментална и физичка енергија на каратистот. Кога во катата ќе се слушне Ki-ai, тоа по правило значи дека противникот е исфрлен од понатамошна борба со многу силен удар.

Наводи
------

Биомеханичка структура на карате елементи од групата Хеиан кати и нивна оптимална методска поставеност - Магистерски труд, Благојче Ј. Андреевски, јуни 2005, Скопје.
**Ева Грин** (родена на 6 јули 1980

 во Париз) — француска глумица и манекенка.

Грин е ќерка на глумицата Марлен Жобер и ја започнала својата кариера во театарот пред да го направи своето деби во филмот *Сонувачи* на Бернардо Бертолучи (2003). Таа добила меѓународно признание за нејзината улога како Сибила, кралица на Ерусалим во историскиот еп на Ридли Скот, *Небесно кралство* (2005). Следната година, таа ја играла Бондовата девојка Веспер Линд во филмот за Џејмс Бонд, *Казино Ројал* (2006) и ја добила наградата BAFTA Rising Star Award.

Оттогаш Грин играла во бројни филмови, вклучувајќи ги и *Cracks* (2009), *Womb* (2010) и *Perfect Sense* (2011). Во 2014 година, таа ја глумела Артемизија I во продолжението на филмот *300*, *Подемот на царството*, и Ава Лорд во продолжението на филмот *Sin City*. Грин е позната и по *Темни сенки* (2012), *Miss Peregrine's Home for Peculiar Children* (2016) и *Dumbo* (2019). За нејзината улога како мајка астронаут во филмот *Проксима* (2019), таа се здобива со Сезар номинација за најдобра глумица.

Таа е позната и по неколку улоги на телевизиските екрани. Ја има толкувано улогата на Моргана Пендрагон во краткотрајната серија *Камелот*, но попозната е по улогата на Ванеса Ајвс во серијата *Хорор приказни*. За улогата на Ванеса, се здобива со номинација за Златен глобус за најдобра глумица.

Наводи
------

Надворешни врски
----------------

* Ева Грин на Ризницата
* Eva Green на  Семрежната филмска база на податоци (англиски)
Портрет на Екатерина Габашвили од Александар Роинашвили, не подоцна од 1898 година
**Екатерина Габашвили** (грузиски: ეკატერინე გაბაშვილი; родена **Тархнишвили** (თარხნიშვილი); 16 јуни 1851 - 7 август 1938) — грузиска писателка, феминистка и јавна личност која се борела за социјални реформи во корист на еманципацијата на жените.

Биографија
----------

Родена на 16 јуни 1851 година, Екатерина Тархнишвили е родена во аристократско семејство во Гори, тогаш дел од Царска Русија. Таа била ќерка на Реваз Тархнишвили и Сопио Багратон-Давиташвили. По завршувањето на основното образование, таа учела на најдоброто градско училиште управувано од Мадам Фавр. На 17 години, таа отворила приватно училиште посветено на образованието на децата селани, загрижена заради условите на селанството. Таа се омажила за Александар Габашвили кога имала 19 години, на крајот одгледувајќи 11 деца.

Нејзиното пишување било под влијание на две дела за еманципација на жени, објавени на грузиски: Хариет Тејлор Мил *„Обезбедување на жените*" и *„За и пошироко за Жените*" на Фани Левалд. Како резултат, таа започнала да ги мобилизира грузиските жени со воспоставување на кругови на жени во Тбилиси, Кутаиси, Гори и Кони, насочени кон објавување и превод на релевантна женска литература. Во 1897 година таа основала женско професионално училиште што довело до отворање на женски училишта низ целата земја.

Габашвили била активен член на Друштвото за унапредување на учењето меѓу Грузијците. Во 1890 година, заедно со Анастасија Туманишвили-Церетели, го основаа „*Џеџили"*, списание кое објавувало литература за деца, поттикнувајќи интерес за жанрот во Грузија.

Публикации
----------

Автор е на неколку сентиментални романи и приказни за тагите на селските учители и селанскиот живот. Нејзините романи Љубовна *афера во Голема Кева* и *Додека сортираше пченка* ги нарушиле социјалните норми во денот, повикувајќи на лична слобода и романтична љубов.

Во 1900те таа се откажала од фикцијата за автобиографија. Габашвили е исто така позната како еден од првите грузиски феминистки и активисти за правата на жените. Во 1958 година, филмот „*Магданас лурџа"* (*Магарето на Магдана*), заснован на еден од романите на Габашвили, а во режија на Тенгиз Абуладзе и Реваз Чкеиџе, освоил награди на меѓународните филмски фестивали во Кан и Единбург.

Поврзано
--------

* Список на грузиски писателки

Наводи
------

1. 1 2 3  Barkaia, Maia; Waterston, Alisse (2017). *Gender in Georgia: Feminist Perspectives on Culture, Nation, and History in the South Caucasus*. Berghahn Books. стр. 21–. ISBN 978-1-78533-676-8.
2. 1 2  Mikaberidze, Alexander. „Gabashvili, Catherine. Dictionary of Georgian National Biography". Архивирано од изворникот на 2008-04-19. Посетено на 2007-03-28.
**Езотерична космологија** е космологија која е суштински дел од езотеричниот или окултниот систем на размислување. Речиси секогаш се занимава со овие теми: еманација, инволуција, еволуција, епигенеза, нивоа на постоење или повисоки светови (и нивната еманација и поврзаноста меѓу нив), хиерархија на духовните суштества, космички циклуси (на пример, космичка година, југа), јога или духовни техники за самоподобрување, и мистични и алтернативни состојби на свеста.

Езотеричната космологија покрива многу од темите со кои се занимаваат религиозната космологија и филозофската космологија, како на пример почетокот, целта и судбината на универзумот, на свесноста и на постоењето. Поради тоа, понекогаш е тешко да се одреди каде завршува религијата или филозофијата, а започнува езотеријата и окултизмот. Сепак, езотеричната космологија се разликува од религијата во својата пософистицирана градба на мислата, која е интелектуално сфаќање, а не верба, а од филозофијата според истакнувањето на техниките за духовна трансформација.

Примери на езотеричната космологија може да се најдат во следните правци: гностицизам, неоплатонизам, тантра, Кабала, суфизам, јога, теозофија, антропозофија, космичката традиција на Макс Теон, учењето на Шри Ауробиндо, Мехер Баба, Четвртиот пат на Гурдјеф и Успенски, во неопаганството и многу други њу ејџ учења.

Поврзано
--------

* Суфизам
* Мистицизам
* Астрологија
Екатерина Каравелова
**Екатерина Каравелова** (бугарски: *Екатерина Каравелова*), (21 октомври 1860 во Русе – 1 април 1947 во Софија) — бугарска просветителка, преведувачка, публицистка, правосудна и активистка за правата на жените. Таа била основач на културната женска организација *Маика* и нејзин претседател од 1899 до 1929 година, потпретседател на Бугарската женска унија во 1915-1925 година, претседател на бугарскиот огранок на Женската меѓународна лига за мир и слобода во 1925 година, ко-основач на Бугарско-романското друштво во 1932 година и соосновач на Друштвото на бугарските писатели и негов претседател во 1935 година.

Активна како учителка, рано била активна во дебатата за образованието на жените и статусот на наставничките. Во 1901 година, таа била ко-основач на Бугарската женска унија заедно со Вела Благоева, Кина Конова, Ана Карима и Јулија Малинова. Организацијата била чадор организација на 27 локални женски организации кои биле основани во Бугарија од 1878 година. Таа била основана како одговор на ограничувањата на образованието на жените и пристапот до универзитетски студии во 1890-тите, со цел да се продолжи интелектуалниот развој на жените и учество на студии, организирала национални конгреси и го користела весникот Женски глас како свој орган. Екатерина Каравелова била бугарски делегат на повеќе меѓународни конференции. Во 1935 година таа се спротивставила на смртната казна на политичките затвореници во Бугарија, а во 1938 година служела во комисија која се спротивставила на затворањето на бугарските училишта во Романија.

Точката Каравелова на Антарктикот е именувана по нејзе.

Наводи
------

1. ↑  Haan, Francisca de; Daskalova, Krasimira; Loutfi, Anna (2006-01-01). *Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries* (англиски). Central European University Press. ISBN 978-963-7326-39-4.
2. ↑  „SCAR Composite Gazetteer". *data.aad.gov.au*. Посетено на 2022-04-08.
**Ева Жетелска Фелешко** (полски: *Ewa Rzetelska-Feleszko*, 1932 - 2009) била полски лингвист, македонист и славист. Таа е автор на 11 монографии и на повеќе од 340 научни трудови од областа на дијалектологијата, ономастиката и на историјата на словенските јазици.

Творештво
---------

Од 1972 година, па сè до 2004 година, Ева била раководител на Одделението за ономастика при Полската академија на науките, а од 1990 до 1996 била директор на Славистичкиот институт, исто така при Полската академија на науките. Ева Фелешко била активен член на повеќе меѓународни истакнати организации, како што се Меѓународниот комитет за ономастика (ИЦОС), Интернационалното друштво за дијалектологија и геолингвистика, Меѓународниот славистички комитет итн. Со свои значајни трудови има учествувано на повеќе од 30 меѓународни научни конгреси и конференции. Нејзиното учество беше забележително и на југословенските ономастички конференции што се одржуваа од седумдесеттите до деведесеттите години во тогашна Југославија. Повеќепати прусуствувала со реферати на Научната конференција на Меѓународниот семинар за македонски јазик,литература и култура, а нејзините прилози во списанијата Славистички студии (при Катедрата за славистика на Универзитетот во Скопје) и особено во научното списание „Македонски јазик" се од големо значење. Нејзини најзначајни дела се: *Polskie nazwy własne. Encyklopedija* (*Енциклопедија на полските сопствени имиња*) и *Słowiańska onomastyka. Encyklopedija* (*Словенска ономастика. Енциклопедија*).

Наводи
------

* Списание „Македонски јазик", Институт за македонски јазик „Крсте П. Мисирков"[*мртва врска*]

Поврзано
--------

* Македонистика
* Список на македонисти
* Славистика
**Екавски изговор** (исто така *екавица*) е еден од трите изговори на српскиот, хрватскиот и босанскиот јазик и еден од двата кој се прифатени во книжевните варијанти на јазиците. Според тоа, екавскиот и ијекавскиот изговор се сметаат за литературни, што не е случај со икавскиот.

Географски, екавивцата се говори: на Косово и Метохија и Тимочка краина (*постар екавски*), јужна Србија (торлачки), поголем дел на Шумадија и Војводина (*помлад екавски*), додека екавски енклави постојат во Славонија (шќакавски или шокачки) и Подравјето (Осиек, Вуковар, Нашице)

Изговорот го добил името според рефлексот на прасловенскиот јат (ѣ = [æ:]), т.е. неговата замена со **е**:

*ѣ* → *е*

мл**ѣ**ко → мл**е**ко (ml**e**ko)
цв**ѣ**тъ → цв**е**т (cv**e**t)
м**ѣ**сто → м**е**сто (m**e**sto)
Замената на јатот со *е* е најзастапена и најчеста, но не и апсолутна:

*ѣ* → *и*

дол**ѣ**вати → дол**и**вати
н**ѣ**смь → н**и**сам
дури и *ѣ* → *а*

т**ѣ**л**ѣ**гъı → т**а**љ**и**ге
Последниот пример е специфичен и единствен.

Во основа термините *екавски*, *(и)јекавски* и *икавски* се однесуваат за говорите на штокавскиот дијалект, односно дијалектот кој е основа на книжевните српски, хрватски и босански јазик. Алтернативно, терминологијата може да се прошири на кајкавските и чакавските хрватски дијалекти. Уште повеќе, бидејќи јатот е прасловенски глас со рефлекси во сите современи словенски јазици, оваа терминологија може да се адаптира и за други словенски јазици. По таа логика македонскиот јазик би имал екавски изговор.

Надворешни врски
----------------

* Карта на српскохрватските дијалекти според Брабец, Красте и Живковиќ
* Карта на штокавските дијалекти според Далибор Брозовиќ (пристапено на 7.7.2011) Архивирано на 7 јули 2011 г.

Поврзано
--------

* ијекавски изговор
* икавски изговор
* српски јазик

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Канелони** (италијански: *cannelloni*) — италијански тестенини во облик на цевка со пречник од околу 2-3 см и должина од околу 10 см. Тие се цилиндричен вид на лазањи кои обично се служат печени со фил и прелиени со сос. Канелоните се јадење кое припаѓа на италијанската кујна. Популарните пломби вклучуваат спанаќ и рикота или мелено говедско месо. Полнетите цилиндрични суви тестенини потоа обично се прекриваат со сос од домати.

Канелоните се исто така типично јадење на каталонската кујна, каде што се нарекуваат *канелони* и традиционално се јадат на денот на Свети Стефан.

Рани наводи за *macheroni ripieni* (полнети тестенини) може да се проследат до 1770 година; но се чини дека зборот канелони се појавил на крајот на 20 век. Маникоти е американска верзија на канелони, иако поимот често се однесува на вистинското печено јадење. Првичната разлика може да биде во тоа што канелоните се состојат од листови тестенини завиткани околу фил, додека маникотите се цилиндри истиснати со машина, затворени на едниот крај.

Поврзано
--------

* Италијанска кујна
* Државни празници во каталонските земји

Наводи
------

1. ↑  Hildebrand, Caz (2011). *Géométrie de la pasta*. Kenedy, Jacob. Salsa, Patrice. Paris: Marabout. стр. 50. ISBN 9782501072441. OCLC 762599005.
2. 1 2  „Canelons | Cultura Popular" (англиски). lameva.barcelona.cat. Посетено на 2018-01-16.
3. ↑  Hildebrand, Caz (2011). *Géométrie de la pasta*. Kenedy, Jacob. Salsa, Patrice. [Paris]: Marabout. стр. 168. ISBN 9782501072441. OCLC 762599005.
Местоположбата на Канкан во Гвинеја.Местоположбата на Канкан во Гвинеја.
**Канкан** — град на реката Мило во источна Гвинеја. Тој е третиот најголем град во земјата, со население од 100,192 жители во 1996 година (попис). Канкан бил основан од народот Сонинке во 17 век и станал седиште на империјата Бате, како и важен трговски центар, особено за кола ореви. Градот бил поразен од Саморите во 1879 и окупиран од Франција во 1891 година.

Канкан е познат по својот универзитет, по неговите религиозни луѓе и манго дрвја. Тој е и пристаниште и има свој аеродром.

|  |  |
| --- | --- |
| Stub icon | *Оваа статија место во Африка е никулец. Можете да помогнете со тоа што ќе ја проширите.** п
* р
* у
 |
**Екатерина Гусева** (руски: *Екатери́на Константи́новна Гу́сева*, роден на 9 јули 1976

 во Москва) — руска глумица, најпозната по својата улога во серискиот филм Бригада.

Нејзината мајка Тамара работи како главен инспектор во административно-техничка инспекција на Москва. Нејзиниот татко Константин работи како дизајнер. Како мала, таа свирела на виолина, а своите способности ги истакнала во самата серија Бригада. Помладата сестра на Катја, Настасја има завршено педагошки факултет.

Гусева е во брак со Владимир Абаскин, со кој имаат две деца.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 9648139
* LCCN: no2008033787
* ISNI: 0000 0001 1510 787X
* GND: 1051750229
* BNF: cb160002863 (податоци)

 |

 |
**Калчо Комо** е  фудбалски тим од градот Комо северна Италија, кој во моментов се натпреварува во Лега Про прима дивизионе. Тимот е основан во 1907 година под името *Como Foot-Ball-Club*. Во периодот од 1911 до 1936 година клубот се спојувал со разни други клубови од околината со цел правење на една единствена силна екипа од регионот. Во 1938 откако Комо се споил и со ФК Осмели, го добил името Калчо Комо СпА под кое настапувал сè до 2004 година кога акционерските друштва прогласиле стечај на 22 декември 2004. Од 2005 клубот настапува под денешното име **Калчо Комо СрЛ**.

Комо за првпат изборил промоција во Серија А во 1949 година, и имаат поминато вкупно 13 сезони во првата италијанска лига, достигнувајќи го највисокото место (6. место) во дебитантската сезона (1949-1950). За последен пат тимот се натпреваруваше во Серија А во сезоната 2002-2003, но испаднаа како претпоследно пласирани. Комо има одиграно и 33 сезони во Серија Б.

Титули
------

* **Серија Б** (3) : 1948-49, 1979-80, 2001-02

Познати бивши играчи
--------------------

* Шведска Дан Корнелиусон
* Италија Стефано Боргоново
* Италија Пасквале Бруно
* Италија Денис Годеас
* Уругвај Даниел Фонсека
* Италија Фабио Пекија
* Италија Марко Роси
* Италија Џонатан Биното
* Франција Беноа Кое
* Босна и Херцеговина Ведин Мушиќ
* Италија Бенито Карбоне
* Италија Пасквале Падалино
* Италија Мауро Бресан
* Италија Фабијано Сантакроче
* Демократска Република Конго Дорис Фуакупуту

Надворешн врска
---------------

* Официјално мрежно место на клубот (италијански)
* Фансајт Архивирано на 17 мај 2014 г. (италијански)
* на soccerway

|  |  |  |  |  |
| --- | --- | --- | --- | --- |
| 

| * п
* р
* у
Серија Б 2022-2023 |
| --- |
|  |
| 
Асколи Асколи **·** 
Бари Бари **·** 
Беневенто Беневенто **·** 
Бреша Бреша **·** 
Венеција Венеција **·** 
Зудтирол Зудтирол **·** 
Каљари Каљари **·** 
Комо Комо **·** 
Козенца Козенца **·** 
Модена Модена **·** 
Палермо Палермо **·** 
Парма Парма **·** 
Перуџа Перуџа **·** 
Пиза Пиза **·** 
Реџина Реџина **·** 
СПАЛ СПАЛ **·** 
Тернана Тернана **·** 
Фрозиноне Фрозиноне **·** 
Читадела Читадела **·** 
Џенова Џенова **·** 
 |  |

 |
Замокот Јевле Замок Јевле
**Замокот Јевле** е палата во Јевле, Шведска, обновена неколку пати од нејзиното основање во 1583 година. Тоа е официјална резиденција на гувернерот на округот Јевлеборг.

Првиот замок
------------

Оригиналниот замок бил изграден во 1583-1593 година од шведската круна. Архитект бил Вилем Бој.

Реставрација
------------

По неколку децении распаѓање, замокот бил повторно изграден во 1650 -тите и 1660 -тите години. Замокот сега станал резиденција на гувернерот и канцеларија на провинциската влада.

Обнова
------

Тешкиот пожар во 1727 година уништил големи делови од замокот, и тој бил оставен во урнатини до 1741 година, кога Карл Херлеман добил налог да го обнови во модерна резиденција и владина канцеларија. Обновата била завршена во 1754 година.

Замокот Јевле 30 јануари  2008Замокот Јевле
**Ингер Еделфелд** (роден на 14 јули 1956 година) е шведски автор, илустратор и преведувач.

Ингер Еделфелд на Саем на книга во Гетеборг во 2014 година

Кариера
-------

Еделфелд дебитирала во 1977 година со книгата *Duktig pojke* („Добро момче"). Романот зборува за момчето Џим кое е осамено и се наметнува со одличен успех во училиште. Книгата подоцна била преработена во книга за млади. Оттогаш таа има напишано повеќе од 30 книги, од кои повеќето се романи, раскази, поетски книги, стрипови и книги за деца и млади. Романите за возрасни на Еделфелд често се вртат околу теми како идентитетот и напорите за ослободување. Друга заедничка тема е човечката двојна природа, огледалната слика и темната страна на добриот живот. Таа пишува во мноштво стилови како што се сатира, басна, драма и е опишана како лесна за читање со посебна смисла за хумор.

Наводи
------

1. ↑  Johannesson, Hans-Erik; Littberger Caisou-Rousseau, Inger. „Inger Edelfeldt". *www.ne.se*. Nationalencyklopedin. Посетено на 18 September 2015.
2. ↑  Nordenstam, Anna (2010). „Recensioner av doktorsavhandlingar" [Reviews of PhD theses] (PDF). *Samlaren* (131): 421. Посетено на 19 September 2015.
3. ↑  Qvarnström, Niklas (27 January 2014). „Dödens negativ" [Negative of death]. *www.sydsvenskan.se*. Sydsvenskan. Архивирано од изворникот на 2016-03-06. Посетено на 19 September 2015.
4. ↑  „Inger Edelfeldt". WorldCat.org. Посетено на 28 March 2010.
5. ↑  Kjersén Edman, Lena. „Inger Edelfeldt". *www.litteraturbanken.se*. Swedish Literature Bank. Посетено на 19 September 2015.
6. ↑  Sarrina, Cristine. „Edelfeldt, Inger". *www.nordicwomensliterature.net*. KVINFO. Посетено на 19 September 2015.
**Калјош Челику** е поет, раскажувач, романописец, драмски писател и писател за деца, пишува на албански јазик, роден е во 1951 година, во село Цевица во околина на Кичево.

Животопис
---------

Во родниот крај завршил основно, а Учителско школо завршил во Скопје. Работел како учител. Подоцна студирал и завршил Филозофски факултет во Приштина. Живеел и работел издаваштво во Скопје. Чкен е на Друштво на писатели на Македонија од 1987 година.

Дела
----

- Птицата што дојде со една песна, поезија за деца;

- Зајакот со пушка, раскази за деца;

- Куќичката на светулките, раскази за деца;

- Сонцето слегува од планините, новела;

- Мечка без опашка, проза и поезија за деца;

- Погребот на габрините, роман;

- Снежни години, роман;

- Барабаните на телалот, сатира;

- Господару, лаат пците, драми;

- Трјанскиот коњ низ Бит-пазар, сатира;

- Градскиот гавран, поезија;

- Една година страв, монодрама;

- Станете јунаци, јавнете го моливот, приказни;

- Јунакот се гледа на дело, хумористична поезија;

- Игра на очите, поезија;

- Тато има две невести, роман;

- Грозење, поезија;

- Волкот знае една игра, поезија;

- Градот на кукавиците, роман;

- Синоќа спиев со есента, поезија;

- Жугалото стадо го гони авторот, драми;

Наводи
------

1. ↑  Македонски писатели, ДПМ, Скопје, 2004.
**Камбанаријата пред базиликата Свети Марко** (италијански: *Campanile di San Marco*) е еден од најголемите симболи на градот Венеција, Италија. Тој се наоѓа на истоимениот плоштад до истоимената катедрала. 

Објектот е висок 98,6 метри, и од овој тип е еден од најголемите во земјата. Квадратниот му облик има ширина од 12 метри и висина од 50 метри, а над квадратната форма од објектот се наоѓа камбаната. Кровот на кулата е во форма на пирамида, а на врвот од кулата се наоѓа златна статуа на архангел Гаврил.

Историја
--------

Изградбата на објектот започнала уште од 9 век, во времето на дуждот Пјетро Трибун, на темелите на некоја поранешна римска градба. Камбанаријата била направена во 12 век, во времето на дуждот Доменико Моросини, а како главен пример за неговата изградба била земена камбанаријата во Аквилеја. Во текот на 14 век, објектот повторно бил реновиран.

Камбанаријата во 1489 година била погодена од страна на гром. Во 1511 година истото се случило од земјотрес. По овие настани, архитектот Џорџо Спавенто започнал со санација на кулата од нејзиниот темел. Во проектот биле вклучени и архитектите од Бергамо, Џовани и Бартоломео Бон. Денешниот изглед камбанаријата го добила во тоа време. Целосно работата била завршена на 6 јули 1513 година, кога свечено била поставена статуата на архангел Гаврил.

Во текот на својата историја, кулата постојано била реновирана, главно поради удари од грмови. Во 1609 година, Галилео Галилеј камбанаријата му послужила за демонстранција на неговиот телескоп. Во 1653 година поредната обнова му била доделена на архитектот Балдасаре Лонгена. Во 1745 година повторно од гром била направена голема штета, а загинале и неколку луѓе од одроните. Конечно, во 1776 година бил поставен громобран. Во 1820 година, статуата на врвот била заменета со нов.

На 14 јули 1902 година, камбанаријата се срушила до темел. При нејзиното срушување, никој не настрадал, освен една мачка која живеела во неа. Поради позицијата на која се наоѓа, штетите од ова биле мали. Истата вечер градот одобрил повеќе од 500.000 лири за обнова на објектот. Било одлучено да се изгради онаков каков што бил претходно, со некои измени во самата конструкција. Работата траела до 6 март 1912 година, кога новата камбанарија официјално била пуштена на 25 април 1912 година, по повод празникот на Свети Марко, точно 1000 години откако била изградена првата црква Свети Марко.

Наводи
------

1. ↑  "". Produced, written and directed by David DeVries. *Modern Marvels*. *The History Channel*. 2003-11-04.
2. ↑  Iain Fenlon, Piazza San Marco, str. 147, Profile Books, 2009
***Замав (Swing)*** е американска романтична комедија во режија на Мартин Гуигуи и во која главните улоги ги толкуваат Констанс Бренеман, Инис Кејси, Том Скерит, Жаклин Бисет, Џонатан Винтерс, Нел Картер, Далија Ваингорт, Адам Томеи, Бери Боствик, Минди Кон.

Заплет
------

Ентони е фатен помеѓу соништата да биде музичар и да ги задоволи татко му и вереникот. Охрабрен од неговиот голем вујко, Ентони наоѓа инспирација од една мистериозна постара жена во друг световен ноќен клуб, која го учи да најде среќа преку танцување со замав.

Прием
-----

Се смета за еден од најдобрите „Swing" филмови на сите времиња, филмот сепак добил 42% оценка од Rotten Tomatoes .

Наводи
------

1. ↑  „Rotten Tomatoes: Movies | TV Shows | Movie Trailers | Reviews - Rotten Tomatoes". *Rotten Tomatoes*.

Надворешни врски
----------------

* 
* http://www.sfgate.com/cgi-bin/article.cgi?f=/c/a/2005/02/11/DDG8QB8I041. ДТЛ
*
КАМ доо е основан во Скопје во 1999 година, како трговско претпријатие кое започна со само еден маркет во Градски Трговски Центар. Називот КАМ е скратеница од презимето на основачот Гоце Камчев.

КАМ Маркет е првиот синџир маркети од типот хард-дисконти коишто постојат на македонскиот пазар. Во Македонија работат 74 КАМ маркети, сместени во 20 градови низ Република Македонија. Компанијата брои 1100 вработени.

Како еден од водачите во дисконт трговијата, КАМ Маркет на своите потрошувачи им ги нуди сите основни групи на прехранбени и непрехранбени производи со одличен квалитет по исклучително ниски цени. КАМ Маркет ги задоволува потребите на целото семејство, и со своите редовни седмични понуди (четирипати месечно) внесува свежина во секојдневието.

КАМ ги следи принципите на хард-дисконт: највисок квалитет по најниски можни цени. Овие принципи се гаранција за успех секој ден и насекаде – практичност, јасни структури во управувањето, колегијалност и правичност во работењето. Зад нашиот успех стои нашиот внимателно избран асортиман. Фокусот го ставаме врз сопствените марки и врз докажаните трговски марки. Се разбира, кај нас секогаш ќе најдете свежо овошје и зеленчук со највисок квалитет, како и разновидност од свежи печива. Овој концепт ни обезбеди успешен и брз развој во изминатите 22 години во нашата мрежа од продавници низ Македонија.

Наводи
------
**„Камбани бијат сред Баница"** — македонска народна песна. Песната е посветена за злосторот над Македонците од село Баница во 1947 година, кога во одмазда за тоа што се бореле на страната на анти-фашистичката Демократска армија на Грција (ДАГ), биле на сила собрани пред селската црква и однесени во леринскиот затвор. Набрзо потоа, мажите се депортирани на неколку голи грчки острови, а жените и децата со пукотници избркани во планините (во селото Невеска), без да смеат да се вратат назад во своите домови.

Текст
-----

-Камбани бијат сред Баница,  

народот да се собере  

во црква Свети Димитрија.

Делба ми прават душмани,  

татковци, браќа, синови,  

во пусти острови ги праќаат.

Мајки, невести, мали дечиња,  

сите в' планина ги отераа,  

в' планина, село Невеска.

Вас не држи село Невеска  

враќајте се, еј Баничани,  

враќајте се во село убаво.

Надворешни врски
----------------

* Камбани бијат сред Баница (текст и музика) на pesna.org Архивирано на 3 јуни 2020 г.